पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बढ़ते प्रभाव और राज्य सरकार की नई गाइडलाइन के अनुसार प्रीति भोज और विवाह समारोह के लिए अब ऑनलाइन रजिस्ट्रेशन करवाना अनिवार्य होगा। आवेदक अब राज्य सरकार की वेबसाइट www.covidinfo.rajasthan.gov.in/ पर e–intimation of marriage/ preetibhoj लिंक के द्वारा प्रीति भोज और विवाह समारोह के लिए जिला प्रशासन को अग्रिम सूचना ऑनलाइन अनिवार्य रूप से देनी होगी।
आवेदकों को भौतिक रूप से संबंधित कार्यालय में जाने की आवश्यकता नहीं होगी। ऑनलाइन आवेदन में आवेदक की ओर से दी गई सूचना में आवेदक का नाम, पिता/पति का नाम, आयु, जिला, तहसील और अपना पूरा पता अपने मोबाइल नम्बर के साथ भेजना अनिवार्य है।
इसके अतिरिक्त कार्यक्रम की दिनांक, कार्यक्रम आरम्भ और कार्यक्रम समाप्त होने का समय, वर वधु के नाम व आयु, कार्यक्रम स्थल का पता, कार्यक्रम स्थल के प्रबंधक का नाम और मोबाइल नम्बर के साथ अतिथियों की सूची जारी करनी होगी। जिसमें अतिथियों के नाम, आयोजनकर्ता के साथ संबंध व मोबाइल नम्बर और यदि निमंत्रण पत्र है, तो इस वेबसाइट पर अपलोड करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn